ITEL บวกแรง 7% ลุ้นกำไรปีนี้โตแรง 56% ตุน Backlog หนา 3.8 พันลบ. แนะซื้อเป้า 5 บ.
ITEL บวกแรง 7% ลุ้นกำไรปีนี้โตแรง 56% ตุน Backlog หนา 3.8 พันลบ. แนะซื้อเป้า 5 บ.
1 เม.ย. 2564

ผู้สื่อข่าวรายงานว่า ราคาหุ้นบริษัท อินเตอร์ลิ้งค์ เทเลคอม จำกัด (มหาชน)  หรือ ITEL ณ เวลา 15.05 น. อยู่ที่ระดับ 4.00 บาท บวก 0.28 บาท หรือ 7.53% ด้วยมูลค่าซื้อขาย 115.45 ล้านบาท ราคาหุ้นวิ่งแรงในรอบ 2 ปี 10 เดือน โดยเทียบตั้งแต่หุ้นยืนที่ระดับ 4.00 บาท เมื่อวันที่ 18 พ.ค.2561

บล.ฟินันเซีย ไซรัส ระบุในบทวิเคราะห์วันนี้(1 เม.ย.64) ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL แนะนำ “ซื้อ” ราคาเป้าหมาย 5 บาท (ไม่รวม Dilution จากวอร์แรนท์) แนวโน้มกำไรไตรมาส 1/2564 เร่งตัวขึ้นจากงานบางส่วนที่เลื่อนการส่งมอบจากไตรมาส 4/2564 มาปีนี้ คาดกำไรปกติปี 2564 โตแรง 56% เทียบช่วงเดียวกันของปีก่อน
โดย Backlog ในมืออยู่ที่ 3.8 พันลบ.และมีโอกาสได้งานเพิ่มโดยเฉพาะโครงการต่อยอด USO ส่วน 5G และ WFH เป็นบวกต่อทุกธุรกิจของ ITEL ทั้งการติดตั้งโครงข่าย บริการ Data Services และ Data Center นอกจากนี้ มีแผนตั้งกอง REIT คาดชัดเจนในครึ่งหลังปี 2564